Á mánudaginn fékk yngstastigið heimsókn frá rithöfundunum Lindu Ólafsdóttur og Vilhelm Antoni Jónssyni . Á hverju hausti býður Höfundamiðstöð RSÍ grunnskólum um land allt upp á bókmenntadagskrár undir nafninu Skáld í skólum þar sem höfundar heimsækja skólana til að fjalla um bókmenntir af ýmsu tagi . Dagskrárnar í Skáld í skólum eru metnaðarfullar og fræðandi , höfundar koma í heimsókn til að tala um bækur og lestur , sköpun og skrif , ævintýri sögupersóna jafnt sem skapara þeirra og síðast en ekki síst til að smita nemendur af ólæknandi lestrar - og sköpunargleði . Hafið bestu þakkir fyrir .